ai4bharat/Pralekha huggingface dataset:
کامرس اور صنعت کی وزارتہ
گیارہ سال میں پہلی مرتبہ ہندستا ن میں گھریلو پیٹنٹ فائلنگ کی تعدادنے جنوری –مارچ 2022 کے دوران بین الاقوامی پیٹنٹ فائلنگ کی تعداد سے تجاوز کرلیا ہے
مرکزی وزیر جناب پیوش گوئل نے ہندوستان میں آئی پی آر نظام کو مستحکم کرنے کے لئے ڈی پی آئی آئی ٹی کی طرف سے کی گئی لگاتار کوششوں کی ستائش کی
صنعت اور اندرونی تجارت کے فروغ کے محکمے اور دانشورانہ املاک  دفتر کی مربوط کوششیں عالمی اختراعی انڈیکس میں ہندستان کو چوٹی کے 25ویں مقام تک لے جائے گی
گزشتہ سات سالوں میں پیٹنٹ کی فائلنگ میں 50 فی صد سے زیادہ کا اضافہ ہوا
سال 15-2014کے مقابلے میں 22-2021 میں پیٹنٹس کی منظوری میں تقریباً 5 گنا اضافہ درج کیا گیا
ہندوستان نے آئی پی اختراعی ایکو نظام کے تناظر میں ایک اور سنگ میل حاصل کرلیا ہے۔ جہاں گیارہ سال میں پہلی مرتبہ ہندوستان میں گھریلو پیٹنٹ فائلنگ کی تعداد نے جنوری –مارچ 2022 کے دوران بین الاقوامی پیٹنٹ فائلنگ کی تعداد سے تجاوز کرلیا ہے۔ کل 19796 پیٹنٹ ایپلی کیشن داخل کی گئیں ۔ ہندوستانی درخواست دہندگان کی طر ف سے 10706 پیٹنٹ ایپلی کیشن داخل کی گئیں اس کے برعکس غیر ہندوستانی درخواست دہندگان طر ف سے 9090 درخواستیں پیٹنٹ داخل کی گئیں۔
اس گراف میں یہ پیٹنٹ پیش کیا گیا ہے۔
کامرس اور صنعت اور صارفین کے امور ، عوامی نظام تقسیم اور ٹیکسٹائل کے مرکزی وزیر جناب پیوش گوئل نے اختراع کو اہمیت دے کر اور تعمیل کے بوجھ کو کم کرکے ہندوستان میں آئی پی آر نظام کو مستحکم کرنے پر صعنت اور اندرونی تجارت کے فروغ کے محکمے ڈی پی آئی آئی ٹی کی جانب سے کی گئیں مسلسل کوششوں کی ستائش کی ۔ انہوں نے کہاکہ ڈی پی آئی آئی ٹی اور آئی پی آفس کی جانب سے مربوط کوشش کے نتیجے میں سوسائٹی کے تمام طبقوں میں آئی پی بیداری میں اضافہ ہوا ہے۔ ایک طرف ان کوششوں کے سبب آئی پی آر فائلنگ میں اضافہ ہوا ہے تو دوسری جانب آئی پی آر دفاتر میں پیٹنٹ درخواست کو التوا میں رکھنےمیں کمی آئی ہے۔ انہوں نے یہ بھی کہا کہ ا س سے ہندوستان عالمی اختراعی انڈیکس میں چوٹی کی 25ویں پوزیشن تک پہنچ جائے گا۔
گزشتہ کچھ سالوں میں حکومت کی طرف سے کئےگئے کچھ اہم اقدامات میں جس نے ہندوستان کے آئی پی نظام کو مستحکم کیا ہے، آن لائن فائلنگ پر دس فی صد کی چھوٹ اسٹارٹ اپس ، چھوٹی کمپنیوں اور تعلیمی اداروں کے لئے 80 فی صد فیس رعایت جیسی فیس کی رعایتیں شامل ہیں۔
- سال 15-2014 میں پیٹنٹ کی فائلنگ میں اضافہ ہوا ہے۔ یہ اضافہ 15-2014 میں 42763 میں بڑھ کر 22-2021 میں 66440 تک ہوا ہے۔ یعنی گزشتہ سات برسو ں میں 50 فی صد کا اضافہ درج کیاگیا ہے۔
- سال 15-2014 کے مقابلہ میں 22-2021 میں پیٹنٹ کی منظوری میں تقریباً پانچ گنا اضافہ ہوا۔ عالمی اختراعی انڈیکس میں ہندستان کی درجہ بندی میں اضافہ ہوا ہے ۔ 22-2021 میں ہندستان 46ویں مقام پر تھا جبکہ 16-2015 میں وہ 21ویں مقام پر تھا۔
-
ش ح۔ ح ا ۔ ج
UNO-4169
(
وزیراعظم کا دفتر
شاندار ایشائی شیروں کی بڑھتی ہوئی تعداد پر وزیر اعظم کی اظہار مسرت
نئی دہلی ،10جون2020: وزیر اعظم جناب نریندر مودی نے گجرات کے گیر جنگلات میں بڑھتی ہوئی شاندار ایشائی شیروں کی تعداد پر اظہار مسرت کیا ہے۔اپنے ٹوئٹ میں وزیر اعظم نے کہا ہے کہ دو بہت اچھی خبریں : شاندار ایشائی شیروں کی آبادی، جو گجرات کے گیر جنگلات میں رہتی ہے، اس میں تقریباً 29 فیصد کا اضافہ رونما ہوا ہے۔ جغرافیائی لحاظ سے تقسیمی رقبے میں 36 فیصد کا اضافہ ہوا ہے۔گجرات کے عوام اور ان تمام لوگوں کو مبارکباد ، جن کی کوششوں کے نتیجوں میں یہ خوشگوار پیش رفت حاصل ہوئی ہے۔
گزشتہ کئی برسوں میں گجرات میں شیروں کی آبادی مستحکم طریقے سے اضافے سے ہمکنار ہورہی ہے۔ اس اضافے میں کمیونٹی کی شراکت داری، ٹیکنالوجی پر زور، جنگلی جانور کی صحت کی نگہداشت ، ان کے رہنے کے مقامات کا صحیح انتظامات اور انسان اور شیروں کے کم سے کم تصادم کے لئے کئے گئے اقدامات کا دخل ہے۔ امید کرتا ہوں کہ یہ مثبت رجحان برقرار رہے گا۔
وزیراعظم کا دفتر
وزیراعظم نے بااختیار گروپوں کی میٹنگ کی صدارت کی
کووڈ۔19 رسپانس کے بارے میں ملک گیر سطح پ رتیاری کا جائزہ لیا
نئی دہلی، 4 اپریل 2020، وزیراعظم جناب نریندر مودی نے آج ملک میں کووڈ۔19 رسپانس سرگرمیوں کی پلاننگ اور ان کے نفاذ کو یقینی بنانے کے لئے تشکیل کئے گئے بااختیار گروپوں کی ایک مشترکہ میٹنگ کی صدارت کی۔
کئی ٹوئٹس میں وزیراعظم نے لکھا کہ انہوں نے اسپتالوں کی دستیابی ، مناسب آئسولیشن اور کوارنٹین سہولتوں کے ساتھ ساتھ بیماری کی نگرانی ، جانچ اور اہم دیکھ ریکھ سے متعلق تربیت کے معاملے میں ملک گیر تیاری کا جائزہ لیا اور متعلقہ گروپوں اور افسروں کو ہدایت بھی دی کہ وہ تمام ضروری میڈیکل آلات جیسے پی پی ای، ماسک، دستانوں اور وینٹی لیٹرس کے خاطر خواہ پروڈکشن، حصولیابی اور دستیابی کو یقینی بنائیں۔
م ن۔ا گ۔ن ا۔
U-1476
(
شہری ہوابازی کی وزارت
کابینہ نے ایٹہ نگر کے ہولونگی میں واقع گرین فیلڈ ہوائی اڈے کا نام بطور ‘‘ڈونی پولو ایئرپورٹ’’ بدلنے کی منظوری دیدییہ نام اروناچل کے لوگوں کی سورج  اور چاند  کی تعظیم کا مظہر ہےہوائی جہازوں کی نقل و حرکت میں 113 فی صد کا اضافہ ہوا ہے۔ سال 2014 میں فی ہفتہ پروازیں 852 سے بڑھ کر 2022 میں فی ہفتہ 1817 ہو گئی ہیںہولونگی ہوائی اڈہ ریاست کا تیسرا آپریشنل ہوائی اڈہ ہوگا
مرکزی کابینہ نے اروناچل پردیش کی ریاستی راجدھانی ایٹا نگر کے ہولونگی میں نئے گرین فیلڈ ہوائی اڈے کا نام بطور ‘‘ڈونی پولو ایئرپورٹ’’ بدلنے کی منظوری دیدی ہے۔
جنوری 2019 میں حکومت ہند نے ہولونگی گرین فیلڈ ہوائی اڈے کی تعمیر کے لئے اپنی ‘‘اصولی’’ منظوری دیدی تھی۔
ہوائی اڈے کو مرکزی حکومت اور اروناچل پردیش کی ریاستی حکومت کی مدد سے ائیرپورٹ اتھارٹی آف انڈیا  کے ذریعے تیار کیا جا رہا ہے۔
اروناچل پردیش کی ریاستی حکومت نے ہوائی اڈے کا نام ڈونی پولو ایئرپورٹ، ایٹا نگر رکھنے کے لیے قرارداد منظور کی تھی جو سورج  اور چاند  کے بارے میں لوگوں کی تعظیم کا مظہر اور ریاست کے مالا مال ثقافتی ورثے کی علامت ہے۔
فی الحال، اروناچل پردیش میں دو ہوائی اڈے یعنی تیزو اور پاسی گھاٹ سر گرم عمل ہیں۔شمال مشرقی خطے کو ہندوستان کے ترقی کے انجن کے طور پر ترقی دینے کے وزیر اعظم کے وژن کے مطابق، ڈونی پولو ایئر پورٹ اروناچل پردیش کے لئے تیسرا آپریشنل ہوائی اڈہ ہو گا جس سے شمال مشرقی علاقے میں ہوائی اڈوں کی کل تعداد بڑھ کر 16 ہو جائے گی۔ 2014 تک اس خطے میں آپریشنل ہوائی اڈوں کی تعداد 9 تھی۔ ہوائی جہازوں کی نقل و حرکت میں 113 فیصد اضافہ ہوا ہے۔ سال 2014 میں جو پروازیں 852 فی ہفتہ تھیں وہ اب 2022 میں 1817 فی ہفتہ ہو گئی ہیں۔
ایٹا نگر کے ہولونگی میں گرین فیلڈ ہوائی اڈے کی ضرورت اروناچل پردیش کے لوگوں کی ایک طویل عرصے سے التوا میں پڑی مانگ تھی جسے آخرکار وزیر اعظم جناب نریندر مودی کے ویژن کے تحت پورا کر دیا گیا۔
صحت اور خاندانی بہبود کی وزارت
کووڈ-19 پر تازہ ترین جانکاری
ملک گیر ٹیکہ کاری مہم کے تحت اب تک107.29 کروڑ ٹیکے لگائے جاچکے ہیں۔
گزشتہ 24 گھنٹے میں 11903نئے معاملے سامنے آئے ہیں۔
شفایابی کی شرح فی الحال98.22 فیصد ہے جو مارچ 2020 سے اب تک سب سے زیادہ ہے۔
گذشتہ 24 گھنٹوں کے دوران 14159 مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر 33697740 ہوگئی ہے۔
زیر علاج مریض مجموعی معاملوں کے ایک فیصد سے بھی کم ہیں، فی الحال زیر علاج مریضوں کی شرح0.44 فیصد ہے، جو مارچ 2020 کےبعد سے سب سے کم ہیں۔
سردست بھارت میں زیر علاج مریضوں کی تعداد151209ہے، گذشتہ 252 دنوں میں یہ سب سے کم تعداد ہے۔
ٹیسٹ کے بعد متاثرہ پائے جانے والے مریضوں کی یومیہ شرح  ہے، جو پچھلے30 دنوں سے 2 فیصد کم ہے۔
ٹیسٹ کے بعدمتاثرہ پائے جانے والے مریضوں کی ہفتہ واری شرح ہے جو گذشتہ 40دنوں سے 2 فیصد سےکم ہے۔
مجموعی طور پر اب تک61.12 کروڑ ٹیسٹ کئے جاچکے ہیں۔
بہت چھوٹی، چھوٹی اور درمیانی صنعتوں کی وزارت
سولر چرکھا مشن کیلئے 36 تجاویزکو شارٹ لسٹ کیا گیا ہے
نئی دہلی،18؍ جولائی ۔بہت چھوٹی، چھوٹے اور درمیانہ درجے کی صنعتوں کے مرکزی وزیر جناب نتن گڈکری نے آج لوک سبھا میں ایک سوال کے تحریری جواب میں اطلاع دی کہ ایم ایس ایم ای کی وزارت نے سال 19-2018 اور 20-2019 کے دوران 550 کروڑ روپے کے بجٹ سے ملک بھر میں 50 سولر چرکھا کلسٹرز کے نفاذ کے لئے مشن سولر چرکھا کی شروعات کی ہے۔ اس اسکیم سے تقریباً ایک لاکھ افراد کیلئے براہ راست روزگار پیدا ہونے کا امکان ہے۔ سولر چرکھا مشن اکائیوں کی درجہ بندی گاؤں کی صنعتوں کی حیثیت سے کی گئی ہے۔
اس اسکیم کا نفاذ کھادی اور گاؤں کی صنعتوں سے متعلق کمیشن ، ممبئی کے ذریعہ کیا جا رہا ہے۔ کے وی آئی سی کو فروغ دینے والی ایجنسیوں کی جانب سے جتنی تجاویز موصول ہوئیں، ان میں سے کُل 36تجاویز کو شارٹ لسٹ کیا گیا ہے۔ ان ایجنسیوں سے تفصیلی پروجیکٹ رپورٹ  جمع کرنے کے لئے کہا گیا ہے۔
بہت چھوٹی، چھوٹے اور درمیانہ درجے کی صنعتوں کی وزارت  کے علاوہ کھادی اور گاؤں کی صنعتوں سے متعلق کمیشن  ریاستی حکومتوں کے ساتھ مل کر اس اسکیم کو مقبول عام بنانے کے لئے تمام تر کوششیں کر رہا ہے۔ اس سلسلے میں قومی اخبارات کے اندر ای او آئی کو 2 مرتبہ شائع کیا گیا تاکہ خواہشمند پارٹیوں کی جانب سے ان کی دلچسپی کا اظہار ہو سکے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م ع ۔ک ا
U- 3228
(Visitor Counter : 50
قانون اور انصاف کی وزارت
ٹیلی قانون کے تحت 914 پینل وکلاء کو شامل کیا گیا ہے
قانون اور انصاف کے مرکزی وزیر جناب کرن رجیجو نے آج لوک سبھا میں ایک تحریری جواب میں بتایا کہ حکومت اپنے ٹیلی قانون کے اقدام کے ذریعے شہریوں کو پینل وکلاء کے ایک کیڈر کے ذریعے کامن سروس سینٹرز  پر دستیاب ٹیلی فون یا ویڈیو کانفرنسنگ کی سہولیات کے ذریعے اور شہریوں کی ٹیلی قانون موبائل ایپلی کیشن کے ذریعے پہلے سے قانونی چارہ جوئی سے متعلق مشورہ اور مشاورت فراہم کرتی ہے۔ ٹیلی قانون کے تحت اب تک 914 پینل وکلاء کو شامل کیا گیا ہے۔ اس کے علاوہ، معاشرے کے کمزور طبقوں تک ٹیلی قانون کے فوائد کو زیادہ سے زیادہ پہنچانے کے لیے، خاص طور پر قانون کے طلباء اور عام طور پر طلباء کو رضاکارانہ طور پر کام کرنے اور پیرا لیگل والینٹیئرس  کے طور پر شہریوں کی ٹیلی قانون موبائل ایپ پر رجسٹرڈ ہونے کی ترغیب دی جاتی ہے۔
نیشنل لیگل سروس اتھارٹی  سال کے موسم گرما اور سردیوں کے دوران قانون کے طلباء کے لیے 3 ہفتے کا انٹرن شپ پروگرام منعقد کرتی ہے۔ اس انٹرن شپ پروگرام کا مقصد یہ ہے کہ قانون کے زیر تربیت افراد کو قانونی خدمات کے اداروں کے کام کرنے اور علاقائی توجہ کے ساتھ قانونی خدمات کے پروگراموں کا ایک جامع تصور حاصل ہو۔ اس انٹرن شپ کے دوران طلباء سینٹرل جیل یا سب جیل کا دورہ کرتے ہیں اور قیدیوں کے ساتھ بات چیت کرتے ہیں، تاکہ یہ معلوم کریں کہ آیا ان کی نمائندگی کوئی وکیل کر رہا ہے اور قیدیوں کی مشکلات کا پتہ لگائیں ، لیگل سروسز کلینک کے کام کا مشاہدہ کریں ، آبزرویشن ہوم/جووینائل جسٹس بورڈ /چائلڈ ویلفیئر کمیٹی/ڈرگ بحالی مرکز/ضلعی عدالتیں بشمول مجسٹریل، سیشن اور سول کورٹس اور پولیس اسٹیشنز کا دورہ کریں اور ان اداروں میں قانونی خدمات کے وکلاء کے کردار کو دیکھیں۔ طلباء قانونی خواندگی/قانونی آگاہی کے پروگراموں میں شرکت کرتے ہیں اور حصہ بھی لیتے ہیں۔ انٹرنس شپ کی کامیابی سے تکمیل پر قانون کے زیر تربیت افراد کو ایک سرٹیفکیٹ جاری کیا جاتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-1863
(Visitor Counter : 67
سماجی انصاف اور تفویض اختیارات کی وزارت
سر پر فضلہ ڈھونے سے اموات
نیشنل صفائی کرمچاری فائنانس اینڈ ڈیولپمنٹ کارپوریشن نے اس سلسلے میں کوئی سروے نہیں کیا ہے کیونکہ سرپر فضلہ ڈھونے سے کسی اموات کی کوئی اطلاع موصول نہیں ہوئی ہے۔ ایم ایس ایکٹ 2013 کی دفعہ پانچ کے تحت اس کی تشریح انسانی فضلے کو صاف کرنے کے طور پر کی گئی ہے۔
تمل ناڈو میں انسانی فضلہ اٹھانے کی وجہ سے کسی بھی موت کی اطلاع نہیں ملی ہے۔ تاہم سیور اور سیپٹک ٹینک صاف کرتے ہوئے 43 افراد کی جانیں گئی ہیں جو صفائی کی مضر نوعیت اور ان احتیاطی اقدامات پر عمل نہ کرنے سے ہوئیں جو فضلہ اٹھانے کے لئے کام پر رکھنے کی روک تھام اور ایسے لوگوں کی بازآبادکاری کے ضابطوں 2013 کے تحت وضع کئے گئے ہیں۔
حکومت سر پر فضلہ اٹھانے والوں کی بازآبادکاری کے لئے سنٹر سیکٹر خود روزگار اسکیم پر عمل کررہی ہے۔ انسانی فضلہ ڈھونے والوں کو امداد کے طور پر بازآبادکاری کے لئے مندرجہ ذیل گنجائش ہے:
- کسی بھی کنبے میں انسانی فضلہ ڈھونے کی شناخت والے کسی ایک شخص کو صرف ایک بار کی چالیس ہزار روپے کی امداد۔
- ایسے لوگوں اور ان پر منحصر افراد کے لئے ہنرمندی کے فروغ کے لئے دوسال تک تربیت کی مدت کے دوران تین ہزار روپے ماہانہ کی مدد۔
- کیپٹل سبسڈی پانچ لاکھ روپے تک ان لوگوں کے لئے جنھوں نے خود روزگار پروجیکٹ کے لئے قرض لیا ہے۔ ان میں صفائی ستھرائی کے پروجیکٹ بھی شامل ہیں۔
- فضلہ ڈھونے والے شناخت شدہ تمام افراد کے لئے ایوشمان بھارت، پردھان منتری جن آروگیہ یوجنا  کے تحت صحت بیمہ
پچھلے پانچ سالوں میں سکیم کے تحت دستی صفائی کرنے والوں اور ان کے زیر کفالت افراد کی کوریج کی کامیابیاں درج ذیل ہیں:-

|
|
سال
|
|
ایک مرتبہ کی نقد امداد
|
|
ہنرمندی کے فروغ کی تربیت
|
|
کیپٹل سبسڈی
|
|
2016-17
|
|
1357
|
|
4273
|
|
196
|
|
2017-18
|
|
1171
|
|
334
|
|
159
|
|
2018-19
|
|
18079
|
|
1682
|
|
144
|
|
2019-20
|
|
13246
|
|
2532
|
|
107
|
|
2020-21
|
|
14692
|
|
6204
|
|
157
یہ اطلاع سماجی انصاف اور تفویض اختیارات کے وزیر مملکت جناب رام داس اٹھاولے نے آج راجیہ سبھا میں ایک تحریری جواب میں دی۔
وزیراعظم کا دفتر
اوپن اے آئی کے سی ای او، سام آلٹ مین نے وزیر اعظم سے ملاقات کی
اوپن اے آئی کے سی ای او جناب سام آلٹ مین نے کل وزیر اعظم جناب نریندر مودی سے ملاقات کی تھی۔
اوپن اے آئی کے سی ای او سام آلٹ مین کے ایک ٹویٹ کا جواب دیتے ہوئے وزیر اعظم نے ٹویٹ کیا:
’’ سام آلٹ مین، بصیرت انگیز گفتگو کے لیے آپ کا شکریہ۔ ہندوستان کے ٹیکنالوجی ماحولیاتی نظام کو بڑھانے میں اے آئی کی صلاحیت واقعی بہت وسیع ہے اور وہ بھی خاص طور پر نوجوانوں میں۔ ہم ان تمام تعاون پر مبنی اقدامات کا خیرمقدم کرتے ہیں جو ہمارے شہریوں کو بااختیار بنانے کے لیے ہماری ڈیجیٹل تبدیلی کو تیز کر سکتے ہیں‘‘۔
وزارت دفاع
بنگلہ دیش بحریہ کے چیف آف دی نیول اسٹاف ایڈمرل محمد نظم الحسن کا ہندوستان دورہ
ایڈمرل ایم نظم الحسن، چیف آف دی نیول اسٹاف، بنگلہ دیشی بحریہ،12 سے 16 ستمبر 23 تک ہندوستان کے پانچ روزہ سرکاری دورے پر ہیں۔ دورے کے دوران وہ چیف آف دی ڈیفنس اسٹاف، چیف آف دی نیول اسٹاف، سیکریٹری دفاع، سیکریٹری خارجہ کے علاوہ ہندوستان کے دیگر اعلیٰ عہدے دار سے ملاقات کریں گے۔
ایڈ ایم حسن نے 13 ستمبر 23 کو نیشنل وار میموریل پر پھولوں کی چادر چڑھائی اور خراج عقیدت پیش کیا، جس کے بعد ساؤتھ بلاک میں بحریہ کے سربراہ ایڈمرل ایم آر ہری کمار سے ملاقات کی، جہاں انہیں رسمی طور پر گارڈ آف آنر دیا گیا۔ دونوں بحریہ کے سربراہوں نے آپریشن، تربیت، معلومات کے تبادلے اور کثیر الجہتی تعمیرات میں شرکت کے شعبے میں تعاون بڑھانے سے متعلق امور پر تبادلہ خیال کیا۔
دوطرفہ بات چیت کے دوران بین الاقوامی میری ٹائم باؤنڈری لائن پر مربوط گشت، دوطرفہ مشق بونگوساگر، بحری تربیت کے انعقاد اور وفود کے باہمی دوروں جیسے تعاون کے امور پر تبادلہ خیال کا امکان ہے۔
نئی دہلی میں مصروفیات کی تکمیل پر ایڈمرل ایم نظم الحسن ممبئی کا دورہ کرنے والے ہیں، جہاں وہ فلیگ آفیسر کمانڈنگ اِن چیف، ویسٹرن نیول کمانڈ سے بات چیت کریں گے اور ایک دیسی ساخت کے ہندوستانی بحریہ کے جہاز کا بھی دورہ کریں گے۔
ہندوستان اور بنگلہ دیش تاریخ، زبان، ثقافت اور بہت سی دیگر مشترکات کے رشتے میں منسلک ہیں، جو بہترین دوطرفہ تعلقات خودمختاری، مساوات، اعتماد اور افہام و تفہیم پر مبنی ہمہ جہت شراکت داری کی عکاسی کرتے ہیں، جو اسٹریٹجک تعلقات سے بالاتر ہیں۔
کامرس اور صنعت کی وزارتہ
ادیوگ منتھن : ہندوستانی صنعت میں معیار اور پیداوار کو بڑھاوا دینے پر مرکوز سلسلہ وار ویبینار کا انعقاد
یہ اقدام ملک میں معیار اور پیداوار کی تحریک کا ایک آغاز بھر ہے
04 جنوری 2021 سے ادیوگ منتھن کے تحت پیداواروں خدمات کے تمام شعبوں سمیت 45 شعبوں میں معیار اور پیداوار کو بڑھاوا دینے کی غرض سے ویبینار کا ایک سلسلہ شروع کیا گیا ہے۔یہ اقدام صنعت اور داخلی تجارت کو بڑھاوا دینے والے محکمے  نے محکمہ کامرس ، کوالٹی کونسل آف انڈیا، نیشنل پروڈکٹیویٹی کونسل، بیورو آف انڈین اسٹینڈرس، انڈسٹری چیمبر اور دوسری متعلقہ ریاستوں کے اشتراک سے شروع کیا ہے۔
06 جنوری 2021 کو افتتاحی اجلاس کے دوران مرکزی وزیربرائے صنعت و کامرس جناب پیوش گوئل نے زور دے کر کہا کہ آتم نربھر بھارت کی تعمیر کے لئے اس بات کی اشد ضرورت ہے کہ ہندوستانی صنعت معیار اور پیداوار پر اپنی توجہ دے۔ انہوں نے یہ بھی کہا کہ ہم جو کام کرتے ہیں ، ہماری سوچ کا جو دائرہ ہے اس میں تبدیلی لانےکے لئے ادیوگ منتھن ایک بنیادی کڑی ثابت ہوسکتا ہے اور اس کی بنیاد پر ہندوستان ایک عالمی لیڈر کے طور پر ابھر سکتا ہے۔
پچھلے چار ہفتوں کے دوران کھلونوں ، چمڑا، فرنیچر، کیمیکل ، سیاح، ڈرون،مالی خدمات وغیرہ جیسے پیداوار و خدمات کے اہم شعبوں کے تعلق سے 18 عدد ویبینار انعقاد کیا جاچکا ہے جس میں 175 لوگوں نے خطاب کیا اور 1800 کے قریب لوگوں نے اس میں شرکت کی اور سوشل میڈیا پلیٹ فارم پر 7000 سے زائد لوگوں نے اس میں حصہ لیا۔ ہر ویبینار میں ایک مخصوص شعبے میں پیداوار اور معیار سے متعلق ایشوز پر گہرائی سے بات چیت کی گئی ۔ ہر ویبینار میں متعلقہ وزارتوں کے اعلیٰ حکام کے ساتھ صنعتی شعبے کے لوگوں اور ماہرین نے شرکت کی اور بات چیت میں حصہ لیا۔ بہت سے بین الاقوامی مقررین اور ماہرین نے بھی اس موقع پر اپنی آرا سے نوازا۔ ان 45 شعبوں کے تعلق سے جو سفارشات آئی ہیں ان پر غوروخوض ہورہا ہے جس کا کتابچہ مارچ میں جاری کردیا جائے گا۔
صنعتوں نے ان اقدامات کا اسقتبال کیا ہے۔ ادیوگ منتھن ملک میں معیار اور پیداوار بڑھانے کی تحریک کا ایک آغاز ہے ۔ متعدد شعبوں کے لئے سرکار کی طرف سے ایک تکنیکی ضابطہ لانے کی بھی کوشش ہےجس کی تمام لوگوں نے ستائش کی ہے۔
پچھلے کچھ ہفتوں کے دوران ادیوگ منتھن فارما، میڈیکل، ڈیوائسس، کلوزڈ سرکٹ کیمرہ ، الیکٹرونک سسٹم ڈیزائن پیداواری کے شعبے سمیت متعددشعبوں کا احاطہ کرے گا۔ سرکار کے اس عمل میں نئی اور قابل تجدید توانائی ،ایرو اینڈ ڈیفنس ، روبوٹیکس کے معیارات کو بھی شامل کیا جائے گا جو آتم نربھربھارت کے وژن کی تکمیل کی راہ میں ایک نئی روشنی عطا کریں گے۔ دلچسپی رکھنے والے لوگ اس میں اس ویب سائٹ کے توسط سے شرکت کرسکتے ہیں https://udyogmanthan.qcin.org/اور رجسٹریشن کے لئے https://tinyurl.com/UMparticipation کا استعمال کرسکتے ہیں۔
جل شکتی وزارت
مرکزی کابینہ نے صلاحیت سازی، تحقیق و ترقی اور پائیدار زیر زمین پانی کے بندوبست کو مؤثر بنانے میں تعاون کے لئے بھارت اور آسٹریلیا کے درمیان مفاہمت نامے کو منظوری دی
نئی دہلی، 14 /اکتوبر 2020 ۔ وزیر اعظم جناب نریندر مودی کی صدارت میں مرکزی کابینہ کو سینٹرل گراؤنڈ واٹر بورڈ ، محکمہ آبی وسائل، دریاؤں کی ترقی اور گنگا کے احیاء، بھارت اور مینیجنگ ایکویفائر ریچارج اینڈ سسٹیننگ گراؤنڈ واٹر یوز تھرو ولیج – لیول انٹروینشن  پارٹنرس، آسٹریلیا کے درمیان اکتوبر 2019 میں ہوئے مفاہمت نامے  سے واقف کرایا گیا۔
اس مفاہمت نامے پر سطح زمین اور زیر زمین پانی سے متعلق تربیت، تعلیم و تحقیق کے شعبوں میں تعاون کو فروغ دینے کے لئے دستخط کئے گئے ہیں، تاکہ زرعی، شہری، صنعتی اور ماحولیات سے متعلق مقاصد کے لئے پانی کے تحفظ کا مقصد حاصل کیا جائے۔
وزیراعظم کا دفتر
وزیر اعظم کی جنرل ایٹومکس گلوبل کارپوریشن کے چیف ایگزیکٹیو جناب وویک لال سے ملاقات
وزیر اعظم جناب نریندر مودی نے آج جنرل ایٹومکس گلوبل کارپوریشن کے چیف ایگزیکٹیو جناب وویک لال سے ملاقات کی۔
انہوں نے ہندوستان میں دفاعی ٹیکنالوجی سیکٹر کو مضبوط کرنے کے بارے میں بات چیت کی۔ جناب لال نے ہندوستان میں دفاع اور اُبھرتی ہوئی ٹیکنالوجی کی تعمیر میں تیزی لانے کے لئے حالیہ پالیسی تبدیلیوں کی ستائش کی۔
وزارت دفاع
وائی ڈی 12653  کا کرٹین ریزر لانچ
تاراگیری ، ایک پروجیکٹ 17اے فریگیٹ 11 ستمبر 22 کو مزاگون ڈاک شپ بلڈرز لمیٹڈ، ممبئی میں لانچ کیا جائے گا۔ وائس ایڈمرل اجیندر بہادر سنگھ،ایف او سی،-آئی این-سی، ویسٹرن نیول کمانڈ، اس تقریب کے مہمان خصوصی ہوں گے۔
'تاراگیری' ، جسے گڑھوال میں واقع ہمالیہ کے ایک پہاڑی سلسلے کے نام سے منسوب کیا گیا ہے، پروجیکٹ 17اے فریگیٹس کا پانچواں جہاز ہے۔ یہ بحری جہاز پی17 فریگیٹس  کا جدید ترین ورژن ہے جس میں بہتر خفیہیا چھپی ہوئی خصوصیات، جدید ترین ہتھیاروں اور سینسر اور پلیٹ فارم مینجمنٹ سسٹم ہیں۔ ' تاراگیری ' سابقہ ' تاراگیری '، لیانڈر کلاس اےایس ڈبلیو فریگیٹ کا دوبارہ جنم ہے، جس نے 16 مئی 1980 سے 27 جون 2013 تک تین دہائیوں پر محیط قوم کے لیے اپنی شاندار خدمات میں متعدد چیلنجنگ آپریشنز دیکھے۔ پی17اے پروگرام کے تحت، کل سات جہازوں میں سے 04 ایم ڈی ایل میں اور 03 جی آر ایس ای میں زیر تعمیر ہیں۔ 2019 اور 2022 کے درمیان اب تک چار .اے 17 پی پروجیکٹ جہاز  شروع کیے گئے ہیں۔
پی 17 اے جہازوں کو ہندوستانی بحریہ کے جنگی جہاز ڈیزائن بیورو نے ملک میں ہی ڈیزائن کیا ہے جو کہ قوم کی تمام جنگی جہازوں کے ڈیزائن کی سرگرمیوں کے لیے ایک اہم ادارہ ہے۔ ' آتم نربھارت ' کے لیے ملک کی غیر متزلزل کوششوں کو آگے بڑھاتے ہوئے، پروجیکٹ 17A جہازوں کے آلات اور نظام کے 75فی صد آرڈر دیسی فرموں بشمول ایم ایس ایم ایز کو دیے جارہے ہیں۔
ش ح۔ ش ت۔ج
Uno-10120
(Visitor Counter : 72
محنت اور روزگار کی وزارت
مزدوروں کے لیے مرکزی حکومت کی اسکیمیں
حکومت مزدوروں کی فلاح و بہبود کے لیے مختلف اسکیمیں نافذ کررہی ہے۔ اس سلسلے میں وزارت نے غیر منظم کارکنوں کا ایک جامع ڈیٹا بیس بنانے کے لیے ای شرم پورٹل تیار کیا ہے۔
زندگی اور معذوری کا احاطہ پردھان منتری جیون جیوتی بیمہ یوجنا  اور پردھان منتری سرکشا بیمہ یوجنا  کے ذریعے فراہم کیا جاتا ہے۔
آیوشمان بھارت- پردھان منتری جن آروگیہ یوجنا  صحت کا احاطہ فراہم کرتی ہے۔ غیر منظم شعبے کے کارکنوں کو بڑھاپے سے تحفظ فراہم کرنے کے لیے حکومت ہند نے 2019 میں پردھان منتری شرم یوگی مان دھن  پنشن اسکیم شروع کی۔ دیگر اسکیمیں جیسے کہ قومی خوراک تحفظ ایکٹ کے تحت ون نیشن ون راشن کارڈ اسکیم کے ذریعے عوامی تقسیم کا نظام، مہاتما گاندھی قومی دہی روزگار گارنٹی ایکٹ، دین دیال اپادھیائے گرامین کوشل یوجنا، پردھان منتری آواس یوجنا، غریب کلیان روزگار ابھیان، ، پردھان منتری غریب کلیان روزگار ابھیان، مہاتما گاندھی بنکر بیمہ یوجنا، دین دیال انتودیا یوجنا، پی ایم ایس وی اے ندھی ، پردھان منتری کوشل وکاس یوجنا وغیرہ بھی غیر منظم ورکروں بشمول مزدوروں کے لئےان کی اہلیت کے معیار پر منحصر دستیاب ہیں۔
ان اسکیموں کے علاوہ، کچھ اور اسکیمیں دستیاب ہیں: اتم نر بھر بھارت روزگار یوجنا ، اٹل بیمیت ویکتی کلیان یوجنا  کے تحت بے روزگاری کا فائدہ، پردھان منتری غریب کلیان روزگار ابھیان ، قومی سماجی امداد پروگرام، دین دیال اپادھیائے گرامین کوشلیہ یوجنا ، پردھان منتری غریب کلیان روزگار ابھیان ، پردھان منتری کسان مان دھن یوجنا ، پردھان منتری کسان سّمان ندھی وغیرہ۔ دیگر اسکیموں کے ڈیٹا کے ساتھ ایشرم ڈیٹا کی مماثلت انجام دی گئی ہے۔
یہ پتہ چلا ہے کہ ایشرم ڈیٹا  میں سے 20.63 کروڑ پہلے ہی ون نیشن ون راشن کارڈ  حاصل کر رہے ہیں، 11.26 کروڑ آیوشمان بھارت – پردھان منتری جن آروگیہ یوجنا  میں رجسٹرڈ ہیں، 3.82 کروڑ پی ایم-کسان سمان ندھی اسکیم  میں رجسٹرڈ ہیں اور پی ایم - اجولا یوجنا میں 4.63 کروڑ مستفیدین رجسٹرڈ ہیں۔
گزشتہ مالی سال کے دوران ایشرم پورٹل میں 31 مختلف پیشوں میں کل 1.77 کروڑ سے زیادہ غیر منظم کارکنوں کو رجسٹر کیا گیا ہے۔
یہ جانکاری مزدور اور روزگار کے مرکزی وزیر مملکت جناب رامیشور تیلی نے آج راجیہ سبھا میں ایک تحریری جواب میں دی۔
سائنس اور ٹیکنالوجی کی وزارت
سی ایس آئی آر نے اپنے این ایم آئی ٹی ایل آئی پروگرام کے ذریعہ ایسے ہیومن مونو کلونل انٹی باڈیز  تیار کرنے کے لئے ایک کثیر ادارہ جاتی پروجیکٹ کو منظوری دی ، جس سے مریضوں میں سارس۔سی او وی۔2 کو بے اثر بنایا جاسکتا ہے
اس پروجیکٹ کو نیشنل سینٹر فار سیل سائنس ، آئی آئی ٹی ۔ اندور اور پریڈ اومکس ٹکنالوجی پرائیویٹ لمیٹید کے ذریعہ نافذ کیا جائے گا، جس میں بھارت بایوٹیک انٹرنیشنل لمیٹیڈ کمرشنلائزشن پارٹنر ہوگی
نئی دہلی، 8 مئی 2020، سی ایس آئی آر کووڈ۔ 19 کے خلاف جنگ میں قیادت کررہا ہے، جس کے لئے وہ کثیر رخی نظریہ اوربہت سے طریقہ کار استعمال کررہا ہے ۔ ایک طرف سی ایس آئی آر کی تجربہ گاہیں اپنے آپ ٹکنالوجی اور مصنوعات تیار کررہی ہیں اور ان کے نفاذ کے لئے صنعت اور پی ایس یو پارٹنرس کے کام کررہی ہیں۔ دوسری جانب سی ایس آئی آر اپنے نیو ملینیم انڈین ٹکنالوجی لیڈر شپ انیشی ایٹیو  پروگرام کے ذریعہ دیگر تعلیمی اور صنعتی اداروں کے نئے خیالات اور پروجیکٹوں کی مدد بھی کررہی ہے۔
کووڈ۔ 19 کے خلاف کئی اسٹریٹیجیز کے استعمال کی اہمیت کے پیش نظر سی ایس آئی آر نے این ایم آئی ٹی ایل آئی پروگرام کے ذریعہ ایسے ہیومن مونو کلونل انٹی باڈیز  تیار کرنے کے لئے ایک پروجیکٹ کو منظوری دی ہے، جس سے مریضوں میں سارس۔سی او وی۔2 کو بے اثر بنایا جاسکے۔علاج سے متعلق حکمت عملی کے طور پربے اثر بنانے والی ہیومن مونو کلونل اینٹی باڈیز تیار کرنے کے اس پروجیکٹ کو ایک کثیر ادارہ جاتی اور کثیر موضوعاتی ٹیم کے ذریعہ نافذ کیا جائے گا۔ اس ٹیم میں تعلیمی ادارے اور صنعت کے نمائندے شامل ہیں، جن میں این سی سی ایس ، آئی آئی ٹی اندور پریڈ اومکس ٹکنالوجی پرائیویٹ لمیٹیڈ اور بھارت بایو ٹیک انٹرنیشنل لمیٹیڈ  شرکت کررہی ہیں۔
اس پروجیکٹ کا مقصد کووڈ۔ 19 مریضوں کے صحت یاب ہونے کے مرحلے سے سارس۔ سی او سی۔ 2 کے لئے ایچ ایم اے بی ایس تیار کرنا ہے اور بہت زیادہ موزوں اور بے اثر بنانے والی اینٹی باڈیز کا انتخاب کرتا ہے۔ اس پروجیکٹ کا مقصد وائرس کی متوقع مستقبل کی شکل کا اندازہ لگانا اور ایسا ایچ ایم اے بی ایس کلون تیار کرنا بھی ہے جن سے وائرس کو بے اثر بنایا جاسکے تاکہ اس کو مستقبل میں سارس۔ سی او وی انفیکشن کا مقابلہ کرنے کے لئے فوری طور پر استعمال کیا جاسکے۔ بی بی آئی ایل کمرشیل پارٹنر ہوگی اور آئندہ کے کاموں اور تیار کئے گئے ایچ ایم اے بی ایس کے کمرشلائزیشن کے لئے ذمہ دار ہوگی۔
سی ایس آئی آر کے ڈائرکٹر جنرل ڈاکٹر شیکھر سی مانڈے نے بتایا کہ ‘‘سارس۔ سی او وی ۔2 کے سلسلے میں تحقیق چونکہ ابتدائی مرحلے میں ہے اور ہر دن اس سلسلے میں ہماری سمجھداری میں اضافہ ہورہا ہے، یہ بہت اہم ہے کہ ہم وائرس کا مقابلہ کرنے کے لئے تمام ممکنہ اسٹریٹیجز کو کام میں لائیں۔ اس لئے سی ایس آئی آر تمام طریقوں کی جانچ کررہی ہے اور ہم واضح نفاذ کی حکمت عملی والے نئے خیالات کی حمایت کررہے ہیں’’۔
۔۔۔۔۔۔۔۔۔۔۔
م ن۔ ا گ۔ن ا۔
U-2395
(Visitor Counter : 142
وزیراعظم کا دفتر
وزیر اعظم نے معذور افراد کے عالمی دن کے موقع پر ہمارے دیویانگ بہنوں اور بھائیوں کے عز م و استقامت اور کامیابیوں کی ستائش کی
وزیر اعظم جناب نریندر مودی نے معذور افراد کے عالمی دن کے موقع پر ہمارے دیویانگ بہنوں اور بھائیوں کے عزم و استقامت اور کامیابیوں کی تعریف کی ہے۔
ٹویٹس کی ایک سیریز میں، وزیر اعظم نے کہا؛
’’معذور افراد کے عالمی دن کے موقع پر، میں اپنے دیویانگ بہنوں اور بھائیوں کے عزم و ستقامت اور کامیابیوں کی تعریف کرتا ہوں۔ ہماری حکومت نے بہت سے ایسے اقدامات کیے ہیں جنہوں نے معذور افراد کے لیے مواقع پیدا کیے ہیں اور انہیں نمایاں مقام حاصل کرنے کے قابل بنایا ہے‘‘۔
’’ہماری حکومت رسائی پر یکساں طور پر توجہ مرکوز رکھتی ہے، جس کی جھلک فلیگ شپ پروگراموں اور نیکسٹ جین انفراسٹرکچر کی تخلیق میں ملتی ہے۔ میں ان تمام لوگوں کی کوششوں کا بھی اعتراف کرتا ہوں جو معذور افراد کی زندگیوں میں مثبت تبدیلی لانے کے لئے نچلی سطح پر کام کر رہے ہیں ‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-13248
(